“Концертка киләләр, мәчеттә күренмиләр”

	Дин юлына төрле кеше төрлечә баса. Берәүләр фәнни коммунизм белгечлеге алса да, уйлый-фикерли торгач, кешелекне, галәмнәрне барлыкка китерүче Олуг зат бар икән, дигән нәтиҗәгә килә. Икенчеләр, кечкенәдән әби-бабасының намаз укыганын күреп, уразаның, хәләл-хәрамның нәрсә икәнен белеп үсә. Казандагы Россия Ислам университетының (РИУ) теология факультетында читтән торып укучы Рәфыйк Алиуллов икенчеләр рәтендә.	 Казанга кышкы сессиягә килгән Рәфыйк хаҗи белән берничә көн элек РИУ коридорында очраштык. Имтиханга әзерләнеп йөрү­че­ләрне бик еш сынап, күзәтеп торганым бар: кемдер укып, үзләштереп өлгермәгәнен күз йөртеп булса да карап чыкмакчы; кемдер, бөтен уенчыкларын саф-саф итеп тезеп куярга яраткан бала сыман, әллә ничә мәртәбә укыганын әкрен генә барлап чыга. Рәфыйк хаҗи да, сез белгәнне мин инде күптән киптереп элгән дигән шикелле, мыек астыннан елмаеп, сабыр гына үз нәүбәтен көтә иде. Шуңа күрә аның белән җәһәт кенә танышып, сөй­ләшеп киттек. Яңа танышымның Мәскәүдә яшәвен белгәч, ил башкаласында татар-мөселман булып яшәп буламы, булмаса, ни-нәрсә комачаулый, имам булырга җыен­мыйсыңмы, дип кызыксындым. 
	Рәшит МИНҺАҖ	
Ватаным Татарстан

	№ --- | 07.02.2019	


